Így szaporítsd a magnóliádat
hobbikertész 2020. május 05. Találatok: 7135 12
Dugvánnyal vagy maggal.
A liliomfa vagy magnólia a liliomfafélék családjának névadó nemzetsége. A nemzetségbe kb. 120-210 fajt sorolnak, ezek között lombhullató és örökzöld cserjéket, fákat is találunk. Magról és dugvánnyal is szaporíthatjuk őket, a műveletet azonban nem mindig koronázza siker.
A magvetés ősszel történjen. A legjobb csírázás érdekében a magokat előzőleg tegyük hűtőszekrénybe, hidegre. Az ősszel érő húsos magot a magburokból óvatosan lefejtve el kell rétegezni és tavasszal a szabadban vagy hidegházban elvetni.
A lombhullató fajoknál kora nyáron érdemes a zöld fás részekről dugványt szedni, vagy késő nyáron olyan hajtást, amely már félig fásodott. Az örökzöldekről késő nyáron, kora ősszel félig fás dugványokat szedjünk, és világos, fagymentes helyiségben gyökereztessük. Begyökeresedést követően a növényeket a következő év tavaszán, a kertben elültethetjük.
A 3 legszebb örökzöld, meg a magnólia